Studiespørgsmål til kapitel 7

1. I syv centrale dokumenter fra WHO oversættes *health* forskelligt. Hvilke danske betegnelser bruges? Hvilken betydning har det, at der anvendes forskellige danske betegnelser?
2. Hvilket af de syv væsentlige dokumenter beskriver efter din mening den bedste sundhedsopfattelse?
3. Hvad skal der til, for at du vil definere Keld Christoffersen (Case 1 side 13) som rask?
4. Hvad skal der til, for at du vil definere Keld Christoffersen (Case 1 side 13) som sund?
5. Den biopsykosociale model og ICF blev oprindeligt udviklet til en sundhedsfaglig kontekst, men er fundet anvendelig i mange andre sammenhænge. Se fx <http://bit.ly/29ae74G>. Her udtaler socialrådgivere: “we feel, we become more skilled and have a more valuable professional status” og “we can express our knowledge in a more professional and neutral language”. Hvad skal der til, for at vi kan tale om funktionsevne på tværs af sektorer og fag?
6. Hvordan adskiller det brede sundhedsbegreb sig fra det sundhedsbegreb, der er defineret i den biomedicinske model?
7. Se, hvordan nogle har defineret sundhed på wikipedia (husk, wikipedia har ikke nødvendigvis ret) <https://da.wikipedia.org/wiki/Sundhed>. Ville du definere det på samme måde? Vil du foreslå ændringer til wikipedia?
8. Hvordan oversættes *health* i ICF?